EkBass/fiwiki-20250220-pages-articles huggingface dataset:
San Marinon Grand Prix 1998

San Marinon Grand Prix 1998 oli Formula 1 -sarjan osakilpailu, joka ajettiin 26. huhtikuuta 1998 Autodromo Enzo e Dino Ferrari -radalla Imolassa, Italiassa. Kilpailun voitti McLarenin David Coulthard, joka lähti kilpailuun paalupaikalta. MM-sarjan kannalta tilanne tiukentui Mika Häkkisen keskeytyksen myötä. Kolme kärkikuljettajaa oli kuuden pisteen sisällä. == Tulokset == 1998 San Marino Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 7 David Coulthard McLaren-Mercedes 62 1'34:24.593 1 10 2 3 Michael Schumacher Ferrari 62 4.554 3 6 3 4 Eddie Irvine Ferrari 62 51.775 4 4 4 1 Jacques Villeneuve Williams-Mecachrome 62 54.59 6 3 5 2 Heinz-Harald Frentzen Williams-Mecachrome 62 +1:17.476 8 2 6 14 Jean Alesi Sauber-Petronas 61 +1 krs. 12 1 7 10 Ralf Schumacher Jordan-Mugen-Honda 60 +2 krs. 9 8 23 Esteban Tuero Minardi-Ford 60 +2 krs. 19 9 17 Mika Salo Arrows 60 +2 krs. 14 10 9 Damon Hill Jordan-Mugen-Honda 57 Runko 7 11 11 Olivier Panis Prost- Peugeot 56 +6 krs. 13 Kesk. 20 Ricardo Rosset Tyrrell-Ford 48 Moottori 22 Kesk. 21 Toranosuke Takagi Tyrrell-Ford 40 Moottori 15 Kesk. 12 Jarno Trulli Prost-Peugeot 34 Kaasu 16 Kesk. 22 Shinji Nakano Minardi-Ford 27 Moottori 21 Kesk. 16 Pedro Diniz Arrows 18 Moottori 18 Kesk. 8 Mika Häkkinen McLaren- Mercedes 17 Vaihdelaatikko 2 Kesk. 5 Giancarlo Fisichella Benetton-Playlife 17 Ulosajo 10 Kesk. 6 Alexander Wurz Benetton-Playlife 17 Moottori 5 Kesk. 15 Johnny Herbert Sauber-Petronas 12 Rengasrikko 11 Kesk. 19 Jan Magnussen Stewart-Ford 8 Voimansiirto 20 Kesk. 18 Rubens Barrichello Stewart-Ford 0 Kolari 17 == Muuta == * Mika Häkkisen 100. kilpailu * Estaban Tueron paras sijoitus ==Tilanne kuljettajien MM-sarjassa== Sija Kuljettaja Talli Pisteet 1\. Mika Häkkinen McLaren-Mercedes 26 2\. David Coulthard McLaren-Mercedes 23 3\. Michael Schumacher Ferrari 20 4\. Eddie Irvine Ferrari 11 5\. Heinz-Harald Frentzen Williams-Mecachrome 8 6\. Alexander Wurz Benetton-Playlife 6 7\. Jacques Villeneuve Williams-Mecachrome 5 8\. Jean Alesi Sauber-Petronas 3 9\. Johnny Herbert Sauber-Petronas 1 10\. Giancarlo Fisichella Benetton-Playlife 1 ==Lähteet== Luokka:San Marinon Grand Prix Luokka:Formula 1 -kausi 1998
Lukujoukko

Lukujoukot ovat joukkoja, joiden alkiot ovat lukuja. Eräitä lukujoukkoja: * Luonnollisten lukujen joukko \mathbb{N} = \\{0, 1, 2, 3,...\\} * Kokonaislukujen joukko \mathbb{Z} = \\{...,-1, 0, 1,...\\} * Rationaalilukujen joukko \mathbb{Q} = \left\\{\frac{p}{q}\ |\ p \in \mathbb{Z},\ q\in \mathbb{Z},\ s.y.t.(p,q) = 1\right\\} *Konstruoituvien lukujen joukko = kaikkien rationaalilukujen sekä rationaaliluvuista neliöjuuri-, yhteen-, vähennys-, kerto- ja jakolaskulla johdettavien lukujen joukko. *Algebrallisten lukujen joukko = kaikkien lukujen, jotka ovat kokonaislukukertoimisen polynomien nollakohtia, joukko. Sisältää kaikki edellä mainitut lukujoukot. * Irrationaalilukujen joukko = kaikkien niiden reaalilukujen joukko, jotka eivät ole rationaalilukuja. * Reaalilukujen joukko \mathbb{R} = kaikkien desimaalilukujen joukko = \left\\{x|\ x = \sum_{k=-\infty}^\infty a_k 10^k,\ a\in \mathbb{Z}\right\\} *Transsendenttilukujen joukko = kaikkien niiden kompleksilukujen joukko, jotka eivät ole algebrallisia lukuja. * Kompleksilukujen joukko \mathbb{C} = \left\\{z|\ z = x + yi,\ x\in \mathbb{R},\ y \in \mathbb{R},\ i =\sqrt{-1}\right\\} On helppo huomata, että \mathbb{N}\sub\mathbb{Z}\sub\mathbb{Q}\sub\mathbb{R}\sub\mathbb{C}. ==Kirjallisuutta== * * * Luokka:Joukko-oppi Luokka:Lukuavaruudet
Djedefra

Djedefra (Radjedef) oli faarao Khufun poika, jonka valtakausi oli 4. dynastian aikana 2566–2558 eaa. Hän meni naimisiin sisarpuolensa Hetepheres II:n kanssa, mikä saattoi olla välttämätöntä valtaistuimen lunastamiseksi, jos hänen äitinsä oli yksi Khufun vähäisemmistä vaimoista. Djedefralla oli myös toinen vaimo, Khentet-en-ka, joka synnytti ainakin kolme poikaa, Setkan, Bakan ja Hernetin, sekä tyttären Neferhetepesi. Torinon papyruksessa sanotaan, että Djedefra hallitsi kahdeksan vuotta, mutta eri lähteissä on poikkeavuuksia. Eräässä lähteessä kerrotaan, että hän olisi hallinnut 11 karjakautta. Tämä voi tarkoittaa 11 vuotta tai 21 vuotta, jos karjakausi tarkoittaa kahta vuotta. Djedefra oli ensimmäinen kuningas, joka käytti Ran lapsi -titteliä. Tuona aikana auringonjumala Ran kultin suosio oli kasvussa. ==Pyramidi== Djedefran pyramidi oli rakennettu kukkulan päälle mikä tuotti paljon enemmän työtä, koska monen tonnin painoisia kiviä ei ole helppo kuljettaa ylös. Syy paikan valintaan oli mahdollisesti se, että faarao halusi, että hänen pyramidinsa olisi korkeammalla kuin kenenkään muun. Djedefra rakennutti itselleen pyramidin pohjoisemmaksi Abu Roashiin, kahdeksan kilometriä Gizasta. Se on Memphiksen metropoliin pohjoisin osa. Vuonna 2004 ranskalainen egyptologi Vassil Dobrev esitti, että Djedefra saattoi olla suunnittelemassa Sfinksin pystyttämistä isänsä muistoa vartioimaan. Vaikka alun perin egyptologit olivat sitä mieltä, ettei Djedefran pyramidia saatu koskaan valmiiksi, on sittemmin saatu todistusaineistoa päinvastaisesta väitteestä. Pyramidi on tosin tuhoutunut, kun roomalaiset valloittivat Egyptin ja purkivat tämän pyramidin, jotta saisivat siitä rakennuskiveäJim D: Kadonnut pyramidi osa 1 ja 2. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Phôngsali

Phôngsali on Phongsalin provinssin pääkaupunki Laosissa. Kaupunki sijaitsee provinssin keskiosassa noin 30 kilometrin päässä Kiinan rajasta. Asukkaita kaupungissa oli vuoden 2015 väestönlaskennan mukaan 8 161. == Lähteet == Luokka:Laosin kaupungit
Messenian sodat

Messenian sodat (myös messenialaissodat) olivat sotia joita Sparta kävi naapuriaan Messeniaa vastaan. Ensimmäinen ja toinen Messenian sota käytiin noin 700-luvulla eaa. Näiden sotien aikana Sparta valtasi Messenian, liitti sen Lakoniaan ja teki sen asukkaista helootteja eli orjia. Kolmas Messenian sota käytiin 468–458 eaa. Messenialaiset nousivat kapinaan spartalaisia vastaan, mutta heidät kukistettiin. Messenia sai lopulta vapautensa takaisin vuonna 370 eaa. kun thebalainen Epameinondas kukisti Spartan. luokka:Antiikin Kreikan sodat Luokka:Antiikin Messenia Luokka:Sparta
Tukkipojan morsian

Tukkipojan morsian on vuonna 1931 valmistunut Erkki Karun käsikirjoittama ja ohjaama suomalainen elokuva. Pääosissa ovat Urho Somersalmi ja Helena Koskinen. Elokuva rikkoi Suomessa katsojaennätykset ja oli paras yleisömenestys, kunnes sen kolme vuotta myöhemmin syrjäytti Siltalan pehtoori. Tukkipojan morsianta pidetään ensimmäisenä suomalaisena kokonaan äänen kanssa tehtynä näytelmäelokuvana, mutta elokuvassa on sekä mykkä- että äänielokuvan piirteitä. Esimerkiksi mukana on vielä mykkäelokuvissa tavallisia selittäviä välitekstejäPajukallio, Arto: Elokuvat. Helsingin Sanomat 31.5.2011, s. D 7.. == Juoni == Elokuva alkaa juhannusillan tansseista. Illan aikana Mikkolan Eetu, joka on kylän rikkain talollinen, kosii Leena Koskea. Kosken isä toivoo nuorten välistä liittoa, mutta Leena ei hyväksy asiaa, vaan on iskenyt silmänsä tukkilaispoika Erkkiin. Erkin ja Eetun välinen kahakka laajenee koko pitäjään, kun kylän miehet toistuvasti tappelevat tukkilaisten kanssa. Erkki ei taivu minkäänlaisille uhkauksille vaan aikoo tehdä Leenasta ”tukkipojan morsiamen”. == Näyttelijät == == Tuotanto == Tukkipojan morsianta pidetään ensimmäisenä suomalaisena kokonaan äänen kanssa tehtynä elokuvana. Tosin sitä ennen, keväällä 1931, oli valmistunut revyyelokuva ”Sano se suomeksi”Kun elokuva sanoi sen suomeksi. Ylen Elävä arkisto. ja Erämaan turvissa, jonka tekijät olivat pitkälti saksalaisia, eikä sitä siten aina pidetä kovin suomalaisenaIkimuistoinen, Suomalaisen eldokuvan historia. Yle.fi. . == Lähteet == * Tukkipojan morsian Ylen sivuilla. === Viitteet === == Aiheesta muualla == * Luokka:Tukkilaiselokuvat Luokka:Vuoden 1931 suomalaiset elokuvat Luokka:Suomalaiset mustavalkoelokuvat Luokka:Erkki Karun ohjaamat elokuvat
Pavlohrad

Pavlohrad () on kaupunki itäisessä Ukrainassa, Dnipropetrovskin alueella. Se on pinta-alaltaan 59,3 neliökilometrin suuruinen. Kaupungin asukasluvuksi arvioitiin 110 000 ihmistä (2013 alku). Pavlohrad sai kaupunginoikeudet vuonna 1784. Nykyisin kaupunki on suuri rautatieliikenteen solmukohta. Kaupungissa on myös monialaista teollisuutta, vaihdellen koneteollisuudesta kemianteollisuuteen. Ukrainan kesän 2020 aluehallinnollisessa uudistuksessa kaupunki liitettiin osaksi laajennettua Pavlohradin piiriä. Kuva:Pavlograd1 Railway Station.JPG|Rautatieasemaa. Kuva:Vernicle Cathedral Pavlograd.jpg| Kirkko. ==Lähteet== ==Aiheesta muualla== Luokka:Dnipropetrovskin alueen kaupungit
Sasser

Sasser on tietokonemato, joka leviää Windows 2000 ja Windows XP -käyttöjärjestelmissä olevan haavoittuvuuden kautta käyttäen puskuriylivuotoa LSASS-palvelussa (Local Security Authority Subsystem Service). == Vaikutus == Sasserin arvioitiin vaikuttaneen miljooniin tietokoneisiin ja se etsii uusia kohteita niin aggressiivisesti, että tietokoneverkot tukkeutuvat paketeista. Madon ohjelmointivirhe aiheuttaa tietokoneiden sammumisen. Tartunnan saaneeseen koneeseen ilmestyy tiedosto 'C:\win.log' sekä 'LSASS.EXE' kaatuilee. ==Sasserin käyttämät portit== *445/TCP: - Madon hyökkäykseen käyttämä portti *5554/TCP: - FTP-palvelin saastuneella järjestelmällä *9996/TCP: - Madon avaama komentotulkki alttiilla järjestelmillä http://www.f-secure.com/v-kuvaus/sasser.shtml == Torjunta == Mato ei pääse koneisiin, joissa on oikein konfiguroitu palomuuri, Microsoftin kriittinen tietoturvapäivitys 835732 http://www.microsoft.com/technet/security/bulletin/MS04-011.mspx tai Windows 2000:a vanhempi Windows-käyttöjärjestelmä. Microsoft julkaisi Windows XP Service Pack 2:n myötä muutoksia, joiden tavoitteena oli rajata Sasserin kaltaisten matojen pääsyä järjestelmiin. ==Lähteet== ==Aiheesta muualla== *Ohjeet poistamiseen digitodayn sivulla Luokka:Tietokonemadot
Toinen pyhä sota

Toinen pyhä sota käytiin noin vuosina 449–448 eaa. Se oli osa pidempiaikaista konfliktia Spartan ja Ateenan välillä jota kutsutaan ensimmäiseksi peloponnesolaissodaksi. Sota syttyi kun Sparta sekaantui Delfoin oraakkelin hallintoon. Spartalaiset antoivat oraakkelin delfoilaisten hallittavaksi, mutta heti kun spartalaiset olivat poistuneet ateenalaiset saapuivat paikalle ja palauttivat Delfoin fokislaisten hallintaan.Thukydides, I, 112 ja Plutarkhos, Perikles, XXI == Lähteet == Luokka:Antiikin Kreikan sodat Luokka:Delfoi
Alcobendas

Alcobendas on kaupunki Madridin itsehallintoalueella, Keski-Espanjassa. Se sijaitsee noin 13 kilometriä pohjoiseen pääkaupunki Madridista. Kaupunki on perustettu noin vuonna 1208. Vuonna 2018 Alcobendasin väkiluku oli 116 037, ja se on pinta-alaltaan noin 45 neliökilometrin suuruinen. Väestötiheys on noin 2 500 as./km².Madrid (Spain): Autonomous Community, Major Cities & Municipalities - Statistics & Maps on City Population Alcobendasin La Moralejan kaupunginosan asukkaiden keskimääräinen käytettävissä oleva tulo vuonna 2016 oli 113 642 euroa, mikä on Espanjan korkein (tilastossa ei ole mukana Baskimaa eikä Navarra). == Kuvia == Alcobendas - Ayuntamiento 12.JPG|Kaupungintalo Alcobendas - Plaza Mayor.jpg|Plaza Mayor Alcobendas - Iglesia de San Pedro Mártir 07.JPG|Iglesia de San Pedro Apóstol Alcobendas - Centro de Arte Alcobendas 04.JPG|Centro de Arte Alcobendas Alcobendas - Centro Cultural Pablo Iglesias 1.JPG|Centro Cultural Pablo Iglesias MUNCYT Alcobendas - 14.jpg|Museo Nacional de Ciencia y Tecnología (MUNCYT) FIBA Hall of Fame Alcobendas - 04.jpg|FIBA Hall of Fame -museo ==Lähteet== == Aiheesta muualla == Luokka:Madridin itsehallintoalueen kaupungit
Felix Pappalardi

Felix Pappalardi (30. joulukuuta 1939 – 17. huhtikuuta 1983) oli yhdysvaltalainen muusikko ja tuottaja, joka tunnetaan parhaiten Cream-yhtyeen tuottajana ja Mountain-yhtyeen perustajajäsenenä. Pappalardi kuoli vuonna 1983 vaimonsa ampumana. ==Aiheesta muualla== * Felix Pappalardi -tribuuttisivusto Luokka:Yhdysvaltalaiset musiikkituottajat Luokka:Yhdysvaltalaiset basistit Luokka:Vuonna 1939 syntyneet Luokka:Vuonna 1983 kuolleet
Bryan Clay

Bryan Clay (s. 3. tammikuuta 1980 Austin, Texas) on yhdysvaltalainen kymmenottelija ja olympiavoittaja. Clay voitti vuonna 1999 nuorten Yhdysvaltain mestaruuden kymmenottelussa. Vuonna 2001 hän sijoittui Pekingin Universiadeissa kolmanneksitoista. Vuonna 2004 hän voitti seitsenottelun hopeaa Budapestin sisäratojen MM-kisoissa tuloksella 6365. Myöhemmin samana vuonna hän voitti Yhdysvaltain olympiakarsinnat. Ateenan olympialaisissa hän voitti olympiahopeaa tuloksella 8820. Helsingin MM-kisoissa 2005 Clay voitti maailmanmestaruuden tuloksella 8732. Hän voitti samana vuonna myös maansa mestaruuden. Moskovan sisäratojen MM-kisoissa 2006 hän voitti hopeaa seitsenottelussa. Osakan MM-kisoissa 2007 hän keskeytti ottelun loukattuaan jalkaansa korkeushypyssä. Maaliskuussa 2008 hän voitti kultaa Valencian sisäratojen MM-kisoissa. Kesällä 2008 hän voitti Yhdysvaltain olympiakarsinnat ennätyksellään 8832 pistettähttp://www.usatf.org/events/2008/OlympicTrials- TF/results/F39.asp . Pekingin olympialaisissa Clay otti selvän voiton. Hän voitti heti ensimmäisen lajin 100 metrin juoksun ja johti tämän jälkeen kisaa loppuun asti. Dohan sisäratojen MM-kilpailuissa 2010 hän voitti kultaa seitsenottelussa. ==Henkilökohtaiset ennätykset== Laji Tulos Huomio Paikka Ajankohta Viite 100 m 10,35 Tuuli +0,20 m/s Götzis 29.5.2010 200 m 21,34 Tuuli −0,70 m/s Azusa 9.4.2005 400 m 47,78 Helsinki 9.8.2005 1 500 m 4.38,93 Eugene 22.6.2001 110 m aidat 13,64 Tuuli −0,30 m/s Los Angeles 8.5.2010 Korkeushyppy 209 Götzis 26.5.2007 Seiväshyppy 510 Sacramento Toronto 17.7.2004 11.6.2009 Pituushyppy 796 Tuuli +0,20 m/s Ateena 23.8.2004 Kuulantyöntö 16,27 Peking 21.8.2008 Kiekonheitto 55,87 Carson 24.6.2005 Keihäänheitto 72,00 Helsinki 10.8.2005 Kymmenottelu 8832 Eugene 30.6.2008 ==Lähteet== * ===Viitteet=== ==Aiheesta muualla== * Clay Yhdysvaltain olympiajoukkueen sivuilla Luokka:Yhdysvaltalaiset yleisurheilun moniottelijat Luokka:Yhdysvaltalaiset olympiavoittajat Luokka:Vuonna 1980 syntyneet Luokka:Elävät henkilöt
Kontio

Kontio voi tarkoittaa ainakin seuraavia asioita: * karhu, ylätyylisesti kontio, eläinlaji * Kontio, jäänmurtaja * Kontio, Kontiotuotteen hirsitalosarja * Kontio, Nokian Jalkineiden kumisaapasmallisto. * Kontio-Sisu, lyhemmin Kontio, Sisu-auton keskiraskas kuorma-automallisto * Iso-Kontio, järvi Pieksämäellä * Pieni-Kontio, järvi Pieksämäellä * Kontio Renkaat, nokialainen henkilöautojen rengasvalmistaja, joka suunnittelee renkaansa Suomessa ja valmistuttaa ne Kiinassa. == Henkilöt == Kontio on myös suomalainen sukunimi, joka on muun muassa seuraavilla henkilöillä: * Anna- Julia Kontio (s. 1991), esteratsastaja, Jorma Kontion tytär * Atte Kontio (s. 1996), pesäpalloilija * Jaakko Kontio (1924–2016), arkkitehti * Jorma Kontio (s. 1953), raviohjastaja * Kalle Kontio (1879–1954), arkkitehti, virkamies * Kari Kontio (1956–2006), kirjailija, teatteriohjaaja, käsikirjoittaja, toimittaja ja juontaja * Marko Kontio (s. 1975), pesäpalloilija * Matti Kontio (1948–2017), kanteleensoittaja, säveltäjä, sanoittaja ja sovittaja * Mia Kontio, perinnöllisyystieteilijä * Nea Kontio (s. 1953), kaupunginvaltuutettu, ympäristöaltivisti, uskonnonopettaja, pappi * Orvo Kontio (1932–1996), näyttelijä * Oskari Kontio (1884–1940), maanviljelijä, kansanedustaja (Maalaisliitto) * Pekka Kontio (1933–1976), kuvanveistäjä * Sakari Kontio (1928–2010), maanviljelijä ja järjestövaikuttaja, maanviljelysneuvos * Sami Kontio (s. 1972), taitolentäjä * Tauno Kontio (1929–2015), juoksija ja korkeushyppääjä * Timo Kontio (s. 1983), poliitikko ja Nuorisoasuntoliiton varapuheenjohtaja * Tomi Kontio (s. 1966), kirjailija, Orvo Kontion poika. Luokka:Luettelot henkilöistä sukunimen mukaan
Särkänniemen Tornado

Särkänniemen Tornado on suomalais-sveitsiläisenä yhteistyönä toteutettu riippurakenteinen (”inverted”) vuoristorata, jossa kuljetaan radan alla. Radan ja vaunut on valmistanut sveitsiläinen Intamin. Se maksoi 50 miljoonaa markkaa, ja on Särkänniemen tähän astisista laitteista toiseksi kallein investointi. Päästäkseen Tornadoon on oltava vähintään 140 senttimetriä pitkä. Tornadossa on nostomäki, joka nousee 25 metrin korkeuteen. Nostomäen jälkeen tulee radan jyrkin ja pisin alamäki sekä silmukka. Tornado kulkee myös Tukkijoen alta, ja se kierähtää ympäri tunnelissa. Juuri ennen viimeistä mutkaa se kierähtää vielä kerran ympäri. Laitteessa on kaksi junaa, väreiltään punainen ja keltainen. Radan nimen piti olla alun perin Metro, mutta viime hetkellä ennen avajaisia radan nimi muutettiin Tornadoksi. Rataan lisättiin vuonna 2006 tunneli heti silmukan jälkeen, joka on myös radan nopein kohta. Tornado on rakennettu maaston mukaan, joten täysin samanlaista ei ole missään muualla. == Aiheesta muualla == * Roller Coaster DataBasen sivu Tornadosta Luokka:Vuoristoradat Luokka:Särkänniemi
Kuplahylje

Kuplahylje, Klapmytsi, (Cystophora cristata) on varsinaisten hylkeiden heimoon kuuluva laji, joka asustaa pohjoisen Atlantin vesissä jäälautoilla. Läntisinnä sitä tavataan Baffininsaarella ja Newfoundlandilla Kanadassa ja idässä aina Grönlannissa, Islannissa, Huippuvuorilla ja vaelluksilla jopa Novaja Zemljalla asti. Pisimmät kuplahylkeet ovat 270 cm pitkiä ja painavat 400 kg. Kuplahylkeet elävät enintään 35-vuotiaiksi. Nimensä kuplahylje on saanut siitä, että vasemman sieraimen limakalvo pullistuu kuplaksi osana kosintamenoja. == Lisääntyminen == Lisääntymiskauden koittaessa kuplahyljenaaraat raahautuvat joukoittain synnyttämään paksulle jäälle. Paikkoja on kolme Pohjois-Atlantilla. Aikuiset urokset kamppailevat oikeuksistaan paritella. Voittaja valvoo aluetta, jolla majailee 2–4 naarasta. Naaraiden synnyttäessä ja imettäessä poikasiaan uros vahtii lähistöllä. Kuutti syntyy maalis-huhtikuussa ja painaa 20 kg. Emo imettää poikasta vain 4 päivää, mikä on lyhyempi aika kuin millään muulla nisäkkäällä. Kun emo on vieroittanut poikasensa, uros parittelee vedessä sen kanssa ja hakeutuu sitten seuraavan naaraan luo. Oman onnensa nojaan jätetty kuutti pysyttelee jäällä vielä kuukauden ajan. Joka vuosi naaras synnyttää vain yhden poikasen. Jos kuutti on uros, se saavuttaa sukukypsyyden 4–6-vuotiaana, mutta jos se on naaras, 3 vuoden ikäisenä. == Ravinto == Kuplahylkeet syövät kaloja, äyriäisiä ja pääjalkaisia, kuten kalmareita ja tursaita. == Lähteet == Luokka:Hylkeet Luokka:Uhanalaiset nisäkkäät
Ulla Appelsin

Ulla Tuulikki Appelsin (o.s. Hovi, s. 5. joulukuuta 1967 Luumäki) on suomalainen toimittaja ja tietokirjailija. Hän aloitti Ilta-Sanomien päätoimittajana lokakuussa 2010. Appelsin on koulutukseltaan filosofian maisteri. Ilta-Sanomissa hän on työskennellyt aiemmin ulkomaantoimittajana ja uutispäällikkönä sekä uutistoiminnasta vastaavana toimituspäällikkönä. Hän tuli ensimmäisen kerran Ilta-Sanomiin töihin kesällä 1991, mutta työskenteli välillä äidinkielenopettajana, kunnes palasi lehteen. Appelsin on kirjoittanut muun muassa kirjan Titanicin tuntematon lapsi (2003), joka kertoo Panulan perheen kohtalosta loistoristeilijä Titanicin tuhon yhteydessä vuonna 1912. Hän sai Ajatus Kirjojen ja Gummerus Kustannuksen myöntämän Hyvä Ajatus -tunnustuspalkinnon vuonna 2003. ==Huomionosoitukset== Vuonna 2015 Appelsin palkittiin kirjoituksestaan ”Pikkuveljeni, alkoholisti” Sanomalehtien Liiton parhaiden juttujen kilpailussa näkökulmasarjan toiseksi parhaana kirjoituksena. Hän oli ehdolla vuoden 2014 Bonnierin suuren journalistipalkinnon saajaksi Vuoden journalisti -kategoriassa. Keväällä 2015 Karjalan Liiton hallitus myönsi Appelsinille Pro Carelia -ansiomerkin tunnustuksena luovutetun Karjalan historian ja karjalaisen kulttuurin tunnetuksi tekemisestä. Ulla Appelsin sai maanpuolustusmitalin 2017 miekkojen kera. Mitalin numero on 611. == Teokset == * * * * == Lähteet == == Aiheesta muualla == * Luokka:Suomalaiset tietokirjailijat Luokka:Suomalaiset päätoimittajat Luokka:Vuonna 1967 syntyneet Luokka:Elävät henkilöt
Johdin (kielitiede)

Johdin tai johtopääte on liite, jonka avulla muodostetaan uusia sanoja, johdoksia. Esimerkiksi sanasta kirja muodostuu johtimen sto avulla johdos kirjasto. Johtimet eivät välttämättä muuta sanan sanaluokkaa, vaan esimerkiksi aspektia, esimerkiksi hypätä→hypähtää. (ahta-johtimella ilmaistaan yleensä tapahtuman hetkellisyyttä.) Johtimet ovat morfeemeja. Esimerkkejä suomen kielen johtimista: Tekijännimiä: *kas: asiakas, tulokas *ja/jä: tekijä, taiteilija Paikkoja: *la: mummola, ruokala *mo: korjaamo, lataamo Verbeistä nomineja: *te: tuloste, painate *n: jyrsin Frekventatiivisia johtimia: *ele: haistella, kolistella *skele: pureskella Momentaanisia johtimia: *ahta: naurahtaa *aise: puraista Teettojohtimia: *tta: teettää, juottaa, ompeluttaa Luokka:Muoto-oppi
Charles Hall

Charles Francis Hall (1821 – 8. marraskuuta 1871) oli yhdysvaltalainen pohjoisnapaseutuja vuosina 1860-1871 tutkinut löytöretkeilijä. Hall teki yhteensä kolme retkeä, joista kahdella ensimmäisellä hänen päätehtävänään oli löytää sir John Franklinin kadonneen retkikunnan jäännökset. Hän teki ensimmäisen retkensä yksin tutkien Frobisherinlahden seutuja. Toisella matkallaan hän tutki Kuningas Williamin saarta apunaan eskimoja. Hänen kolmatta retkeään rahoitti hallitus ja tällä kertaa Hallin tavoitteena oli päästä Pohjoisnavalle. Yritys kuitenkin epäonnistui, vaikkakin Hall purjehti pohjoisemmaksi kuin yksikään hänen edeltäjänsä. Hall kuoli 8. marraskuuta 1871 ollessaan palamassa Polaris-laivalla tutkimusretkeltään. Kuolinsyy oli todennäköisesti sairaskohtaus, mutta jotkut epäilivät hänen tulleen myrkytetyksi. == Lähteet == * Kuka teki mitä (Suuri suomalainen kirjakerho oy) vuodelta 1986 s. 106 === Viitteet === Luokka:Yhdysvaltalaiset tutkimusmatkailijat Luokka:Naparetkeilijät Luokka:Vuonna 1821 syntyneet Luokka:Vuonna 1871 kuolleet
Alppihiihdon maailmancup 1997–1998

Alppihiihdon maailmancup -kausi 1997–1998 oli 32. alppihiihdon maailmancup -kausi. Miesten kokonaiskilpailun voitti Itävallan Hermann Maier ja naisten Saksan Katja Seizinger. == Lopputulokset == === Miehet === ==== Kokonaiskilpailu ==== Sijoitus Alpinisti Pisteet 1\. Hermann Maier 1685 2\. Andreas Schifferer 1114 3\. Stephan Eberharter 1030 ==== Syöksylasku ==== Sijoitus Alpinisti Pisteet 1\. Andreas Schifferer 655 2\. Hermann Maier 479 3\. Nicolas Burtin 469 ==== Supersuurpujottelu ==== Sijoitus Alpinisti Pisteet 1\. Hermann Maier 400 2\. Hans Knauß 256 3\. Stephan Eberharter 220 ==== Suurpujottelu ==== Sijoitus Alpinisti Pisteet 1\. Hermann Maier 620 2\. Michael von Grünigen 560 3\. Christian Mayer 429 *30. Sami Uotila 44 ==== Pujottelu ==== Sijoitus Alpinisti Pisteet 1\. Thomas Sykora 521 2\. Thomas Stangassinger 517 3\. Hans Petter Buraas 420 *45. Kalle Palander 15 *49. Mika Marila 11 === Naiset === ==== Kokonaiskilpailu ==== Sijoitus Alpinisti Pisteet 1\. Katja Seizinger 1665 2\. Martina Ertl 1508 3\. Hilde Gerg 1391 ==== Syöksylasku ==== Sijoitus Alpinisti Pisteet 1\. Katja Seizinger 520 2\. Renate Götschl 392 3\. Isolde Kostner 292 ==== Supersuurpujottelu ==== Sijoitus Alpinisti Pisteet 1\. Katja Seizinger 445 2\. Renate Götschl 305 3\. Isolde Kostner 266 ==== Suurpujottelu ==== Sijoitus Alpinisti Pisteet 1\. Martina Ertl 591 2\. Deborah Compagnoni 565 3\. Alexandra Meissnitzer 445 *28. Tanja Poutiainen 41 pist. ==== Pujottelu ==== Sijoitus Alpinisti Pisteet 1\. Ylva Nowén 620 2\. Kristina Koznick 560 3\. Hilde Gerg 451 *50. Tanja Poutiainen 4 pist. *50. Henna Raita 4 pist. ==Lähteet== * Markku Siukonen: Urheilun vuosikirja 1999, Gummerus 1999, s. 201 1997-1998 Luokka:Vuoden 1997 urheilu Luokka:Vuoden 1998 urheilu
Krillihylje

Krillihylje eli rapuhylje (Lobodon carcinophaga) on varsinaisten hylkeiden heimoon kuuluva nisäkäslaji, joka asustaa lähinnä Etelämantereen rannikolla ja ahtojääalueella. Vaeltavia yksilöitä tavataan toisinaan Uuden-Seelannin, Australian sekä Etelä-Afrikan ja -Amerikan rannikkovesillä. Yleensä krillihylkeet ovat 203–241 cm pitkiä, mutta on tavattu myös 262 cm pitkiä yksilöitä. Krillihylkeet painavat 200–300 kg. Krillihylkeet voivat elää enintään 39-vuotiaiksi. Krillihylkeitä arvioidaan olevan olemassa noin 50 miljoonaa yksilöä, mikä tekee lajista toiseksi runsaslukuisimman suurikokoisen nykynisäkkään ihmisen jälkeen. == Ulkonäkö == Krillihylkeellä on tummanruskea karvapeite, joka haalistuu kesän tullen, mutta krillihylje luo sen uudestaan vuosittain tammi-helmikuussa. Sillä on räpylälliset takaraajat, joita se kohottaa ylös jäällä liikkuessaan. Krillihylkeellä on myös paksu rasvakerros ja rotevat räpylät, jotka ovat suureksi avuksi krillihylkeen liikkuessa maalla. == Lisääntyminen == Syys-lokakuussa tiineet naaraat raahautuvat jäälautoille synnyttämään yhden poikasen. Näinä aikoina uros liittyy naaraan seuraan karkottaen kaikki pedot ja kilpailevat urokset. Naaras imettää poikastaan neljän viikon ajan. Sinä aikana se hyökkää liian tungettelevan uroksen kimppuun. Uros ajaa vieroitetun poikasen tiehensä ja parittelee naaraan kanssa jäällä. Uutta kumppania se ei pariteltuaan etsi. Vieroitettu poikanen osaa jo uida, ja se jätetään selviytymään omin avuin. Kahden vuoden kuluttua siitä on kasvanut täysikasvuinen hylje. Krillihylje saavuttaa sukukypsyyden 3–6-vuotiaana. == Ravinto == Krillihylje käyttää ravintonaan nimensä mukaisesti krillejä, pieniä katkarapuja muistuttavia äyriäisiä. Niitä se nauttii arviolta 20 kg päivässä. Se seurailee krilliparvia, ahmii krillejä avonaiseen suuhunsa ja nielee sellaisenaan, hieman samaan tapaan kuin hetulavalaat. Valaista poiketen krillihylje ei siivilöi ravintoa hetuloilla, vaan sahalaitaisilla hampaillaan. Se pystyy myös imaisemaan saaliseläimen onkalosta. Vaeltelevia krilliparvia seuraillessaan krillihylje joutuu joskus pois ahtojäävyöhykkeeltä. Vaarana on silloin, että se itse joutuu merileopardin tai miekkalavaan saaliiksi. == Lähteet == == Aiheesta muualla == * Animal Diversity Web * Karin Hårdingin väitöskirja hyljepopulaatioiden rakenteista Luokka:Hylkeet Luokka:Etelämantereen eläimistö
Kersantilleko Emma nauroi?

Kersantilleko Emma nauroi? on vuonna 1940 valmistunut Ilmari Unhon ohjaama sotilasfarssi. Elokuva pohjautuu A. V. Multian samannimiseen romaaniin vuodelta 1939, josta Unho muokkasi elokuvakäsikirjoituksen. Elokuvan yleisömenestys kuului vuoden parhaisiin. Sen ensi-ilta oli 2. marraskuuta 1940 Turun Kino-Palatsissa ja Vaasan Gloriassa. Ensi-iltakierros alkoi seuraavana päivänä Helsingin teattereiden lisäksi muun muassa Kotkan Bio-Biossa. Taustaa. == Näyttelijät == == Taustaa == Elokuvan ulkokuvia otettiin Puolustuslaitoksen harjoituskeskuksessa Valkealan Utissa sekä Helsingin Tuusulassa kesällä 1940. Romaaniin kuulunut vakoilusivujuoni häivytettiin pois käsikirjoituksesta tekemällä Iisakkisesta korttihuijari ja autovaras, ja tunnollinen konttoristi Nännimäinen muutettiin runoilevaksi hupakoksi. Näyttelijä Turo Kartto teki sanoituksen useisiin elokuvan musiikkikappaleisiin, jotka sävelsi Toivo Lampén. == Arviot == Salama Simosen (Uusi Suomi) arviossa elokuva sai luonnehdinnan ”hatara keitos”. Orvo Kärkösen (Aamulehti) mukaan elokuvan siteet ja kuteet eivät riitä liittämään yhteen yksittäisiä hyviä otteita. Toisaalta myönteistäkin löytyi, esimerkiksi Vaasa-lehden kriitikko kirjoitti: ”Koko juttu lähentelee miellyttävää hillittyä farssia”. Lehdistöarvio. Myöhemmin televisioesityksen yhteydessä Arto Pajukallio (Helsingin Sanomat) pitää elokuvaa vaatimattomana farssina, jossa säätyhierarkia määrää myös parien muodostumisen. Sodan varjossa valmistuneessa elokuvassa pilkanteon kohteeksi joutuu epäsotilaallinen runoilija Alfons Kaukokaipuu.Pajukallio, Arto: Elokuvat. Helsingin Sanomat 27.10.2010, s. D 9.. Sitä on luonnehdittu myös ”hatarasti kyhätyksi, sinne tänne sinkoilevaksi elokuvatukseksi” (Tv- maailma).Päivän elokuvia. Tv-maailma 20/2012 s. 17. == Lähteet == == Aiheesta muualla == * * Luokka:Suomalaiset mustavalkoelokuvat Luokka:Vuoden 1940 suomalaiset elokuvat Luokka:Suomalaiset romaaneihin perustuvat elokuvat Luokka:Sotilasfarssit Luokka:Ilmari Unhon ohjaamat elokuvat
Novotšerkassk

Novotšerkassk () on kaupunki Rostovin alueella, Lounais-Venäjällä, 35 kilometriä Rostov-na-Donusta koilliseen, Donin alajuoksun oikeanpuoleisen sivu-uoman Aksain pohjoisrannalla. Ukrainan Luhanskin alueen rajalle on maanteitse 80 kilometrin matka. Rautatie Luhanskin alueelta Rostov-na-Donuun kulkee kaupungin kautta. Kaupungin asukasluku oli 168 746 (2010). Novotšerkasskin sähköveturitehtaassa (NEVZ) on valmistettu muun muassa Suomessa käytettävä Sr1-veturityyppi. Kaupunki perustettiin vuonna 1805 Venäjän keisarikunnan aikaisen Donin kasakoiden alueen pääkaupungiksi entisen, Donin kevättulville alttiin Tšerkasskin sijaan (nykyinen Starotšerkasskajan kylä). Myös vuodesta 1991 lähtien kaupunki on toiminut Donin kasakoiden pääkaupunkina. Venäjän sisällissodan aikana Novotšerkassk oli Donin vastavallankumouksen keskuspaikka. Puna-armeija ajoi valkoiset kaupungista 7. tammikuuta 1920. Toisen maailmansodan aikana kaupunki oli saksalaisten miehittämä. Vuonna 1962 ruokapula ja huonot työolosuhteet johtivat kaupungissa mellakoihin, jotka armeija tukahdutti väkivalloin. Näihin tapahtumiin perustuu Andrei Kontšalovskin näytelmäelokuva Rakkaat toverit (2020). Kuva:Главный корпус ЮРГПУ (НПИ).jpg|Yliopiston päärakennus. Kuva:Cossacks museum.JPG|Donin kasakoiden museo. Kuva:Станция Новочеркасск.JPG| Rautatieasema. ==Lähteet== ==Aiheesta muualla== Luokka:Rostovin alueen kaupungit
Mikkelin yliopistokeskus

Mikkelin yliopistokeskus (, lyhennys MUC) on verkostomallinen yliopistoyhteisö Mikkelissä. Sen toiminta perustuu Aalto-yliopiston, Helsingin yliopiston, LUT- yliopiston ja Mikkelin kaupungin väliseen sopimukseen. Sopimus solmittiin vuonna 2004, josta tuli siten yliopistokeskuksen perustamisvuosi. Mikkelin yliopistokeskus painottaa toiminnassaan tutkimusta, koulutusta ja yhteiskunnallista vuorovaikutusta. Yliopistokeskuksessa työskentelee 120 henkeä, ja siellä opiskelee 250 yliopisto-opiskelijaa. == Yksiköt ja koulutusohjelmat== Yliopistokeskuksen yksiköt ja koulutusohjelmat ovat vastuuyliopistojensa alaisia. Näitä ovat: Aalto-yliopisto: * International Business -kandidaattiohjelma Helsingin yliopisto: * Ruralia-instituutti * Kansalliskirjaston Mikkelin toimipiste * Luomuinstituutti * Yliopistokeskuksen koordinaatioyksikkö LUT-yliopisto: * LUT Mikkeli Syksyllä 2023 Mikkelissä alkaa LUT-yliopiston vastuulla oleva vesiteknologian diplomi-insinöörien koulutusohjelma. ==Lähteet== ==Aiheesta muualla == *Mikkelin yliopistokeskuksen kotisivut *Tiedepolku (varhaiskasvatusta, perus- ja lukiopetusta tukevaa tiedeopetusta) (tiedepolku.info) Luokka:Yliopistokeskukset Luokka:Mikkelin oppilaitokset Luokka:Kaukola (Mikkeli)
Kajaanin yliopistokeskus

Kajaanin yliopistokeskus (, lyhennys KUC) sijaitsee Kajaanin kaupungissa ja on yksi kuudesta Suomen yliopistokeskuksesta. Se on hallinnollisesti Oulun yliopiston erillislaitos. Lisäksi yliopistokeskuksessa toimivat Itä-Suomen, Jyväskylän ja Lapin yliopistot omilla vastuu-alueillaan. Yliopistokeskusta johtaa professori Vesa Virtanen. Yhdessä Kajaanin yliopistokeskus ja Kajaanin ammattikorkeakoulu muodostavat Kajaanin korkeakoulukonsortion. Yliopistokeskuksen edeltäjä on vuonna 1900 perustettu Kajaanin seminaari. Vuoden 2004 alusta Oulun yliopiston Kainuussa toimivat yksiköt yhdistyivät Kajaanin yliopistokeskukseksi. Opettajankoulutusyksikkö ja normaalikoulu kuuluivat samalla Oulun yliopiston kasvatustieteiden tiedekuntaan. Oulun yliopisto on lopetti opettajankoulutuksen Kajaanissa kesällä 2013, mutta yliopistokeskus on kehittynyt ja koulutustarjonta on laajentunut muun muassa matematiikan, tietojenkäsittelyn ja kulttuuriteollisuuden koulutusohjelmiin. == Yksiköt == Mittaustekniikan yksikkö (MITY) on lokakuussa 1991 perustetun Mittalaitelaboratorion työn jatkaja. Yksikkö on keskittynyt mittaustekniikan tutkimukseen ja teknologiaan kahdella kahdella sovellusalueella: cleantech sekä terveys ja hyvinvointi. Liikuntateknologian toimipiste sijaitsee Vuokatissa, Sotkamossa. Se on Jyväskylän yliopiston liikuntatieteellisen tiedekunnan yksikkö. Kajaanin yliopistokeskuksen Aikuis- ja täydennyskoulutuspalvelut (AIKOPA) tarjoaa koulutusta aikuisopiskelijoille. Aiempi Lönnrot-instituutti liitettiin vuoden 2010 lopussa tutkimusryhmänä osaksi AIKOPAa. Lönnrot-instituutti oli monitieteinen aluetutkimuksen ja arvioinnin sekä toiminta-alueen kehittämiseen liittyvien kehittämishankkeiden asiantuntija. Sen aluekehitystoiminta on alkanut vuonna 1981 Pohjois-Suomen tutkimuslaitoksen Kainuun yksikkönä. Biotekniikkatoimialan tehtävänä on tutkimustoiminnallaan edistää ja tehostaa luonnon raaka-aineiden käyttöä lääke- ja elintarviketeollisuudessa. Tavoitteena on luonnon raaka-aineiden jalostusasteen nostaminen. Toimiala sisältää erityisesti maidon jatkojalostuksen sekä mauste- ja rohdoskasvien, metsämarjojen ja sienien jatkojalostuksen kehittämisen. Biotekniikan laboratorio sijaitsee Sotkamossa. Yhteistyöyrityksiä ovat Kainuun Osuusmeijeri, metsämarjojen jalostajat sekä Pohjois-Suomen yrttiyrittäjät. Metsäbiotalouden yliopisto-opinnot käynnistyvät Kajaanissa syksyllä 2022. Tietojenkäsittelytieteen ensimmäiset pääaineopiskelijat aloittivat Kajaanissa syksyllä 2004. == Muuta == Kajaanin yliopistokeskuksen yhteistyökumppaneita ovat muun muassa Itä-Suomen ja Lapin yliopistot, MTT (ELO-verkosto), Euroopan metsäinstituutti ja Elias Lönnrot -seura ry. ==Lähteet== == Aiheesta muualla == * Kajaanin yliopistokeskuksen kotisivut (oulu.fi) * Luokka:Kajaanin oppilaitokset Luokka:Yliopistokeskukset Luokka:Oulun yliopisto
Kasari

Kasari on kattilan tyyppinen syvä, yleensä pienehkö ja pitkäkahvainen keittoastia.Ruokamaailma: Kattilat ja kasarit Samantyyppistä, usein leveämpää, pääasiassa paistamiseen tarkoitettua astiaa kutsutaan paistokasariksi.Ruokamaailma: Paistokasari Toisin kuin paistinpannut, paistokasarit ovat yleensä kannellisia, minkä vuoksi ne soveltuvat myös hauduttamiseen. Selkeää rajaa kasarin ja paistokasarin välillä ei ole, kuten ei myöskään kattilan ja kasarin tai paistokasarin ja syvän paistinpannun välillä. Monia kasarityyppisiä astioita voidaankin käyttää tarpeen mukaan sekä keittämiseen että paistamiseen. ==Lähteet== == Aiheesta muualla == Luokka:Astiat
Lahden yliopistokampus

Lahden yliopistokampus (; aiemmin Lahden yliopistokeskus), sijaitsee Lahden kaupungin Niemen kaupunginosassa. Lahden yliopistokampus on kansainvälinen tutkimuksen ja opetuksen osaamiskeskittymä, yksi kuudesta Suomen yliopistokeskuksesta. Siellä toimivat erityisesti Helsingin yliopisto ja LUT- yliopisto. Nämä kirjasivat yliopistokampuksen toiminnan kokonaislaajuudeksi 10 miljoonaa euroa, josta TKI-hankkeiden osuus oli 4,4 miljoonaa euroa (2021). Henkilökuntaa oli noin 230. Vuoden aikana suoritettiin noin 150 ylempää korkeakoulututkintoa ja 15 tohtoritutkintoa (2021). Näiden yliopistojen ohella alueella toimii myös sekä LAB-ammattikorkeakoulu. Sijaintinsa mukaan fyysistä kampusaluetta kutsutaan myös Niemen kampukseksi. ==Lähteet== == Aiheesta muualla == * Viralliset sivut Yliopistokeskus Luokka:Yliopistokeskukset
Laulajan tarina

__NOTOC__ Laulajan tarina on A. Aimon kokoelma-albumi johon on koottu vanhoja savikiekkokappaleita kahden myöhemmin äänitetyn kappaleen lisäksi. Dallape- orkesteri säestää A. Aimoa. == Kappaleet == # # # # # # # # # # # # # # Luokka:Vuoden 1964 albumit Luokka:A. Aimon albumit
Seinäjoen yliopistokeskus

Seinäjoen yliopistokeskus () sijaitsee Seinäjoella ja on yksi kuudesta Suomen yliopistokeskuksesta. Seinäjoen yliopistokeskuksen muodostavat neljä kumppaniyliopistoa: Tampereen yliopisto, Helsingin yliopisto, Taideyliopiston Sibelius-Akatemia, Vaasan yliopisto sekä Turun yliopiston elintarvikekehityksen tutkimusryhmä. Seinäjoen yliopistokeskuksessa toimii 25 tutkimusryhmää ja muodostaa yhteensä 80 asiantuntijan yhteisön. Seinäjoen yliopistokeskuksessa on 20 professuuria ja yliopistokeskus kouluttaa noin 2500 opiskelijaa vuosittain. Yliopistokeskuksen kautta on suoritettu noin 250 maisteritutkintoa. Yliopistokeskuksen vuosittainen budjetti on noin 6 miljoonaa euroa. Seinäjoen yliopistokeskuksen tutkimustoiminta keskittyy neljälle painoalalle: agrobiotalous sekä kestävät ruokaratkaisut, älykkäät ja energiatehokkaat järjestelmät, hyvinvointi ja luovuus sekä yrittäjyys ja kasvu. Painoaloja johtavat professorit. Tämän lisäksi yliopistokeskus tuottaa jatkuvan oppimisen palveluita. Yliopistokeskus tarjoaa myös tutkintoon johtavia koulutuspalveluita, avoimen yliopiston opintoja sekä täydennyskoulutusta. Tutkimuksen alalla yliopistokeskus tekee kansainvälistä yhteistyötä painopistealoilla. Yliopistokeskuksella on kansainvälisiä yhteistyökumppaneita etenkin Euroopassa. == Historia == Yliopistotoiminta Seinäjoella alkoi vuonna 1981, kun Tampereen yliopisto aloitti kaupungissa täydennyskoulutuksen, perusti alueellisen kehittämisen tutkimusyksikön sekä lääketieteen ja hoitotieteen laitokset. Helsingin yliopisto perusti vuonna 1988 Ruralia-instituutin, jolla on toimintaa Seinäjoen lisäksi myös Mikkelissä. Sibelius-Akatemia aloitti vuonna 1991 täydennyskoulutuksen ja kansanmusiikkikoulutuksen. Vuonna 2008 Seinäjoen yliopistokeskuksessa käynnistettiin Sibelius-Akatemian ja Tampereen yliopiston yhteistyönä 2,5-vuotinen aikuiskoulutusohjelma, populaari- ja kansanmusiikin maisterikoulutus. Vaasan yliopisto aloitti Seinäjoen yliopistokeskuksessa vuonna 1998 johtamisen, markkinoinnin ja tuotannon laitostensa osalta. Tampereen teknillinen yliopisto perusti Seinäjoen yliopistokeskukseen vuonna 2002 yksikön, jossa toimivat lääketieteellisen tekniikan, materiaaliopin, rakennetekniikan, konstruktiotekniikan ja elektroniikan laitokset.Kivistö, Kalevi; Kangas, Anita; Ruokonen, Arto: Seinäjoen ammattikorkeakoulun kulttuurialan koulutusyksikön ulkoinen arviointi 2009 , 2009, sivu 11. Seinäjoen yliopistokeskus on osa Etelä-Pohjanmaan korkeakouluverkosto Epanetiä, jonka painopistealoja ovat informaatioteknologia, liiketoimintaosaaminen, materiaalit ja elintarvikkeet sekä alueet ja hyvinvointi. ==Lähteet== == Aiheesta muualla == * Viralliset sivut Luokka:Seinäjoen oppilaitokset Luokka:Yliopistokeskukset
Oodi (tietojärjestelmä)

Oodi on yliopiston opetus- ja opiskelutoimintojen tukemiseen tarkoitettu tietojärjestelmä. Se oli käytössä yhdeksässä suomalaisessa yliopistossa. Tietojärjestelmän yhteisestä ylläpidosta vastasi Oodi-konsortio ja palveluntuottajana CSC. Oodi-konsortion jäsenet olivat Aalto yliopisto, Hanken, Helsingin yliopisto, Itä-Suomen yliopisto, Lapin yliopisto, Lappeenrannan teknillinen yliopisto, Oulun yliopisto, Taideyliopisto sekä Vaasan yliopisto.Oodi-konsortion tiedote 8.2.2016 Opiskelijat voivat tehdä järjestelmän kautta muun muassa lukukausi- ja tentti-ilmoittautumisia sekä tarkastella opintosuoritustensa tuloksia. Oodia on oltu korvaamassa Funidatan Sisu-järjestelmällä. == Lähteet == ==Aiheesta muualla== *Oodin verkkosivusto (Arkisto vuodelta 2017) Luokka:Tietojärjestelmät
Ampumahiihdon maailmanmestaruuskilpailut 1998

Ampumahiihdon maailmanmestaruuskilpailut järjestettiin vuonna 1998 7.–8. maaliskuuta Pokljukassa Sloveniassa sekä 15. maaliskuuta Hochfilzenissä Itävallassa. == Miehet == === 10 + 12,5 km takaa-ajo=== Sija Maa Kilpailija Aika/ohilaukaukset 1 Vladimir Dratšov 59.52,1 / 2 2 Ole Einar Bjørndalen 1.00.06,1 / 2 3 Raphaël Poirée 1.00.33,5 / 2 Suomen Ville Räikkönen oli kilpailun viides ja Paavo Puurunen kahdeskymmenestoinen. === 10 km joukkuekilpailu=== Sija Maa Kilpailijat Aika/ohilaukaukset 1 Norja Egil Gjelland Sylfest Glimsdal Halvard Hanevold Ole Einar Bjørndalen 29.17,6 / 2 2 Saksa 30.01,3 / 4 3 Venäjä 30.14,0 / 3 Suomi sijoittui kilpailun neljänneksi joukkueella Harri Eloranta, Ville Räikkönen, Olli-Pekka Peltola ja Paavo Puurunen. == Naiset == === 7,5 + 10 km takaa-ajo === Sija Maa Kilpailija Aika/ohilaukaukset 1 Magdalena Forsberg 1.01.42,2 / 2 2 Corinne Niogret 1.02.49,1 / 1 3 Martina Zellner 1.03.08,0 / 0 Suomen Mari Lampinen oli kahdeksastoista ja Katja Holanti kahdeskymmenesyhdeksäs. === 7,5 km joukkuekilpailu=== Sija Maa Kilpailija Aika/ohilaukaukset 1 Venäjä Anna Volkova Olga Romaško Svetlana Ikmuratova Albina Ahatova 30.21,4 / 4 2 Norja 30.38,7 / 5 3 Suomi Katja Holanti Tiina Mikkola Mari Lampinen Sanna-Leena Perunka 31.00,2 / 2 ==Mitalitaulukko== Sija Maa 1\. Venäjä 2 0 1 2\. Norja 1 2 0 3\. Ruotsi 1 0 0 4\. Ranska 0 1 1 4\. Saksa 0 1 1 6\. Suomi 0 0 1 == Lähteet == * Markku Siukonen: Urheilun vuosikirja 1999, Gummerus 1999, s. 204 1998 Maailmanmestaruuskilpailut Maailmanmestaruuskilpailut 1998 Luokka:Itävallan urheilutapahtumat Luokka:Slovenian urheilutapahtumat Luokka:Itävallan hiihto Luokka:Hochfilzen
Painekattila

Painekattila eli painekeitin on ruoan valmistukseen käytettävä ilmatiiviisti suljettava metallinen astia. Ruoka kypsyy painekattilassa selvästi nopeammin kuin tavallisessa kattilassa. Painekattilassa paine kasvaa ja veden kiehumispiste nousee, mikä kohottaa lämpötilaa kattilan sisällä lyhentäen keittoaikaa. ==Painekattiloiden toiminta== Painekattilassa voi vallita esimerkiksi 1,5–1,8 -kertainen ilmanpaine, jolloin veden kiehumispiste on 110–116 °C. Keittämislämpötilan nostaminen kymmenellä celsiusasteella nostaa ruuan hautumisnopeuden kaksin–kolminkertaiseksi kemiasta tunnetun yleisen reaktionopeuden lämpötilariippuvuuden mukaisesti. Toimivassa painekattilassa on paineistetun veden kiehumispisteessä olevaa kylläistä höyryä. Ruuan kypsyminen tapahtuu näin osin höyryttämällä, jolloin vettä tarvitsee panna kattilaan vähemmän. Painekattila on paitsi nopeuden myös energiankulutuksen kannalta edullinen valinta ruoanlaittoon. Energiankulutus vähenee verrattuna tavalliseen kattilaan, sillä lyhyemmän kypsennysajan ansiosta liettä tarvitsee pitää vähemmän aikaa päällä ja vähemmän vettä tarvitsee kuumentaa kiehuvaksi. Kotitalouksien painekattilaa käytetään useimmiten kotona nopeaan ruoanvalmistukseen. Tämä saavutetaan paineen alaisena olevan höyryn ansiosta, mikä itse asiassa nopeuttaa tätä prosessia. Joissakin painekattiloissa on useita toimintaohjelmia, joiden avulla voidaan valmistaa monenlaisia ruokia. Painekattiloissa on turvajärjestelmä ja joissakin malleissa on paineenpoistoventtiili, varoventiili ja lukitustappi.ön Painekattilassa saavutettava maksimilämpötila on 120°C. ==Painekattiloiden valmistajia== Painekattiloita valmistavat esimerkiksi Fissler GmbH, WMF AG, Tefal S.A.S; Fagor Electrodomésticos, S.Coop; Opa Muurikka Oy, AMC, Sitram, Silit-Werke GmbH & Co. KG, Ninja ja Kuhn Rikon AG. == Lähteet == Luokka:Astiat Luokka:Keittiövälineet Luokka:Paine
Karl Radek

Karl Berngardovitš Radek (; aik. Karol Sobelsohn; 31. lokakuuta 1885 Lemberg, Itävalta-Unkari – 19. toukokuuta 1939 Verhneuralsk, Neuvostoliitto) . Novaja Gazeta. Viitattu 15.9.2016. oli Neuvostoliitossa vaikuttanut puolalainen bolševikki ja Kommunistisen internationaalin varhaisvaiheen johtaja.Karl Radek. Britannica.com. Viitattu 3.4.2015. == Elämäkerta == Karol Sobelsohn syntyi Itävalta-Unkarin Lembergissä (nykyinen Lviv Ukrainassa) juutalaiseen perheeseen. Nimen ”Radek” hän otti Stefan Żeromskin romaanin henkilöhahmon mukaan. Radek oli Puolan ja Liettuan sosialidemokraattisen puolueen jäsen vuodesta 1904. Hän osallistui vallankumoukseen Varsovassa vuonna 1905. Ensimmäisen maailmansodan aikana Radek osallistui sodan vastaiseen toimintaan Sveitsissä ja Ruotsissa. Vuoden 1917 lokakuun vallankumouksen jälkeen hän muutti Pietariin ja nousi johtavaan asemaan. Hän oli Saksassa vuosina 1918–1920 perustamassa paikallista kommunistista liikettä. Radek haastettiin oikeuteen ja vangittiin yhteyksistään Spartakistiliittoon. Radek palasi Neuvosto-Venäjälle vuonna 1920 ja hänestä tuli Kominternin sihteeri, mutta hän menetti asemansa NKP(b):n keskuskomiteassa Leninin kuoleman jälkeen ja hänet erotettiin puolueesta muun vasemmisto-opposition mukana vuonna 1927. Radek kuitenkin hyväksyttiin takaisin vuonna 1930, ja hän auttoi Neuvostoliiton vuoden 1936 perustuslain valmistelutyössä. Stalinin vainojen aikana hänet vangittiin ja tuomittiin vuoden 1937 näytösoikeudenkäynnissä kuudentoista muun henkilön kanssa vankeuteen. Hän kuoli vankeudessa vuonna 1939, vaikka vielä 1950-luvulla hänen väitettiin olevan elossa. Hän kirjoitti myös poliittisia vitsejä Josif Stalinista. Hänet rehabilitoitiin Mihail Gorbatšovin valtakaudella vuonna 1988. ==Lähteet== == Aiheesta muualla == Luokka:Bolševikit Luokka:NKP:n keskuskomitean jäsenet Luokka:Kominternissa vaikuttaneet henkilöt Luokka:Puolalaiset poliitikot Luokka:Trotskilaiset Luokka:Stalinin vainoissa kuolleet Luokka:Vuonna 1885 syntyneet Luokka:Vuonna 1939 kuolleet
Espanjan Grand Prix 1998

Espanjan Grand Prix 1998 oli Formula 1 -sarjan osakilpailu, joka ajettiin 10. toukokuuta 1998 Circuit de Catalunya -radalla Espanjan Barcelonassa. Kilpailun voitti paalupaikalta lähtenyt Mika Häkkinen. Voitto oli hänelle kauden kolmas. Hän ajoi lisäksi kilpailun nopeimman kierrosajan. == Tulokset == 1998 Spanish Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 8 Mika Häkkinen McLaren-Mercedes 65 1'33:37.621 1 10 2 7 David Coulthard McLaren-Mercedes 65 9.439 2 6 3 3 Michael Schumacher Ferrari 65 47.095 3 4 4 6 Alexander Wurz Benetton-Playlife 65 +1:02.538 5 3 5 18 Rubens Barrichello Stewart-Ford 64 +1 krs. 9 2 6 1 Jacques Villeneuve Williams- Mecachrome 64 +1 krs. 10 1 7 15 Johnny Herbert Sauber-Petronas 64 +1 krs. 7 8 2 Heinz-Harald Frentzen Williams-Mecachrome 63 +2 krs. 13 9 12 Jarno Trulli Prost-Peugeot 63 +2 krs. 16 10 14 Jean Alesi Sauber-Petronas 63 +2 krs. 14 11 10 Ralf Schumacher Jordan-Mugen-Honda 63 +2 krs. 11 12 19 Jan Magnussen Stewart-Ford 63 +2 krs. 18 13 21 Toranosuke Takagi Tyrrell-Ford 63 +2 krs. 21 14 22 Shinji Nakano Minardi-Ford 63 +2 krs. 20 15 23 Esteban Tuero Minardi-Ford 63 +2 krs. 19 16 11 Olivier Panis Prost-Peugeot 60 +5 krs. 12 Kesk. 9 Damon Hill Jordan-Mugen-Honda 46 Moottori 8 Kesk. 4 Eddie Irvine Ferrari 28 Kolari 6 Kesk. 5 Giancarlo Fisichella Benetton-Playlife 28 Kolari 4 Kesk. 17 Mika Salo Arrows 21 Moottori 17 Kesk. 16 Pedro Diniz Arrows 20 Moottori 15 == Muuta == * Ricardo Rosset karsiutui aika-ajoissa. ==Tilanne kuljettajien MM-sarjassa== Sija Kuljettaja Talli Pisteet 1\. Mika Häkkinen McLaren-Mercedes 36 2\. David Coulthard McLaren-Mercedes 29 3\. Michael Schumacher Ferrari 24 4\. Eddie Irvine Ferrari 11 5\. Alexander Wurz Benetton-Playlife 9 6\. Heinz-Harald Frentzen Williams-Mecachrome 8 7\. Jacques Villeneuve Williams-Mecachrome 6 8\. Jean Alesi Sauber-Petronas 3 9\. Rubens Barrichello Stewart-Ford 2 10\. Johnny Herbert Sauber-Petronas 1 11\. Giancarlo Fisichella Benetton-Playlife 1 ==Lähteet== 1998 Luokka:Formula 1 -kausi 1998
Rissala

Rissala on kylä Siilinjärven kunnan eteläosassa. Kylässä sijaitsee Kuopion lentoasema, jossa toimii muun muassa Karjalan Lennosto. Nimi on esiintynyt 1620-luvulla muodossa Rissala Byij. Kylännimi perustuu sukunimeen Rissanen. Jo 1541 on tämännimisiä ruokakuntia kirjattu asuneen seudulla. Koska Rissalassa ei ole omaa koulua, kylän lapset menevät yleensä alakouluun Toivalan koulun oppilaiksi (oppilaaksiottoalue) ja käyvät yläluokat naapuritalossa Suininlahden koulussa (ent. Toivalan yläaste). Aiemmin alaluokat opiskeltiin Jännevirralla toimineessa alakoulussa, joka kuitenkin lakkautettiin 2009. == Katso myös == * Rissalan lentoturma ==Lähteet== == Aiheesta muualla == * Kuopion lentoasema * Karjalan Lennosto Luokka:Siilinjärven kylät ja alueet
Kotiruoka

Kotiruoka on ruokaa, joka valmistetaan yleensä kotona kokonaan tai suurimmaksi osaksi raaka-aineistaan. Kotiruoalla tarkoitetaan yleensä myös ruokaa, joka on koostumukseltaan suhteellisen yksinkertaista ja jonka resepti on kulttuurille ominaista. Kotiruoka, keittokirja kotia ja koulua varten on myös klassinen suomalainen keittokirja. Kirja ilmestyi vuonna 1908, ja siitä on tehty uusia painoksia säännöllisesti. Ensimmäisen painoksen toimitti Helsingin Kasvatusopillisen Ruoanlaittokoulun rehtori Edit Reinilä-Hellman, joka kirjoitti sen yhdessä opettaja Sophie Caloniuksen ja opettaja Valma Krankin kanssa. Vuonna 2008 ilmestyi satavuotisen julkaisuhistorian kunniaksi täysin uudistettuna laitoksena 74. painos, jonka kirjoittajat ovat Kaisa Isotalo ja Raija Kuittinen.Kotiruoka täyttää 100 vuotta. OtavaKotiruoka. kansalliskirjasto.finna.fi, viitattu 15.7.2020 Senkin jälkeen on otettu uusia, osin uudistettuja painoksia. Kotiruoka ei ole automaattisesti pika- tai valmisruokaa terveellisempää. Kotiruoan terveellisyys riippuu aterialla nautittavien ruokalajien kokonaisuudesta.Diabetes-lehti 5/2002: Onko pikaruoka roskaruokaa? == Kuvagalleria == A traditional south Indian home cooked meal.jpg|Eteläintialainen kotiruoka Bapsang.jpg|Korealainen kotiruoka Vietnamese family daily meal.jpg|Vietnamilainen kotiruoka == Katso myös == * Arkiruoka * Valmisruoka * Kouluruoka ==Lähteet== Luokka:Ruokakulttuuri